b'\n_START_ARTICLE_\nHalloween 4\n_START_SECTION_\nTarina\n_START_PARAGRAPH_\nSiit\xc3\xa4 on kymmenen vuotta kun murhanhimoinen Michael Myers sai aikaan verisen teurastuksen Haddonfieldin pikkukaupungissa. Siit\xc3\xa4 l\xc3\xa4htien h\xc3\xa4n on ollut lukkojen takana suljetussa hoitolassa. Uuden lain velvoittamana potilaat on siirrett\xc3\xa4v\xc3\xa4 avoimeen hoitolaan. Kun tohtori Loomis saa t\xc3\xa4st\xc3\xa4 tiedon, h\xc3\xa4n kiirehtii sairaalaan, mutta saapuu liian my\xc3\xb6h\xc3\xa4\xc3\xa4n: Michael Myers on vapaa j\xc3\xa4lleen ja h\xc3\xa4n on jo matkalla Haddonfieldiin, ja t\xc3\xa4ll\xc3\xa4 kertaa Michael Myersin kohteena on h\xc3\xa4nen sisarentytt\xc3\xa4rens\xc3\xa4 Jamie Lloyd._NEWLINE_Loomis ottaa v\xc3\xa4litt\xc3\xb6m\xc3\xa4sti suunnakseen Haddonfieldin. H\xc3\xa4n menee paikallisen sheriffin puheille ja k\xc3\xa4skee t\xc3\xa4t\xc3\xa4 julistamaan ulkonaliikkumiskiellon. Loomis ja sheriffi etsiv\xc3\xa4t k\xc3\xa4siins\xc3\xa4 Jamien ja t\xc3\xa4m\xc3\xa4n siskopuolen Rachelin ja menev\xc3\xa4t turvaan sheriffin kotiin odottaen kansalliskaartin apua. My\xc3\xb6hemmin Loomis ja sheriffi p\xc3\xa4\xc3\xa4tt\xc3\xa4v\xc3\xa4t l\xc3\xa4hte\xc3\xa4 etsim\xc3\xa4\xc3\xa4n Myersia, mutta Myers p\xc3\xa4\xc3\xa4see sis\xc3\xa4\xc3\xa4n rakennukseen ja aloittaa teurastuksen. Jamie p\xc3\xa4\xc3\xa4see pakoon ja t\xc3\xb6rm\xc3\xa4\xc3\xa4 Loomisiin. He piiloutuvat koulurakennukseen, mutta Myers l\xc3\xb6yt\xc3\xa4\xc3\xa4 heid\xc3\xa4t ja paiskaa Loomisin ulos ikkunasta. Michael tarraa Jamien jalkaan ja on juuri tappamassa t\xc3\xa4m\xc3\xa4n, kunnes Rachel tulee h\xc3\xa4tiin ja sumuttaa Michaelia vaahtosammuttimella. Paikalliset juopot tulevat h\xc3\xa4tiin ja viev\xc3\xa4t Jamien ja Rachelin pois kaupungista autollaan. Myers on kuitenkin koko ajan ollut auton alla piilossa ja h\xc3\xa4n tappaa miehet. Rachel painaa jarrun pohjaan ja Myers lent\xc3\xa4\xc3\xa4 auton katolta, jonka j\xc3\xa4lkeen Rachel ajaa t\xc3\xa4m\xc3\xa4n p\xc3\xa4\xc3\xa4lle. Samaan aikaan Loomis ja poliisit saapuvat paikalle. Michaelia ammutaan ja h\xc3\xa4n putoaa maassa olevaan kuoppaan, jonne h\xc3\xa4nen oletetaan kuolleen._NEWLINE_Jamie ja Rachel palautetaan kotiin ja kaikki osoittavat olevansa helpottuneita painajaisen p\xc3\xa4\xc3\xa4ttymisest\xc3\xa4. Mutta juuri kun kaikki luulivat terrorin olevan ohitse, Jamie laittaa naamarin p\xc3\xa4\xc3\xa4h\xc3\xa4ns\xc3\xa4 ja murhaa \xc3\xa4itipuolensa. Tohtori Loomis murtuu tiet\xc3\xa4en, ett\xc3\xa4 Michael on saanut Jamiesta pahan otteen.'